नेवानि मुख्यालय सार्न भूमि पुजा
नेपाल वायुसेवा निगमले सिनामङ्गलस्थित जग्गामा नयाँ प्रधान कार्यालय निर्माण गर्ने भएको छ । ३४ रोपनी १४ आना दुई पैसा तीन दाम क्षेत्रफल रहेको निगमको उक्त जग्गामा प्रधान कार्यालय निर्माण गर्न शनिबार भूमि पूजन कार्य गरिएको छ ।  निगमका प्रवक्ता रमेश पौडेलका अनुसार निर्माण, स्वामित्व, सञ्चालन र हस्तान्तरण (बुट) मोडलमा मुख्यालय सिनामङ्गलमा सार्ने योजना अनुसार शुक्रबार भूमि पूजन गरिएको हो । उहाँले भन्नुभयो, “प्रधान कार्यालय सिनामङ्गलमा सार्ने विषयमा विभिन्न समयमा छलफल, नीतिगत निर्णय र विस्तृत परियोजना प्रतिवदेन तयार भएपनि निर्माणको चरणमा जान सकेको थिएन । भूमि पूजन भएसँगै यसको निर्माण प्रक्रियाका लागि लगानी, लागत, बोलपत्रलगायतका प्रक्रिया अघि बढ्ने छ ।”
काठमाडौँ, माघ १४ गते । नेपाल वायुसेवा निगमले सिनामङ्गलस्थित जग्गामा नयाँ प्रधान कार्यालय निर्माण गर्ने भएको छ । ३४ रोपनी १४ आना दुई पैसा तीन दाम क्षेत्रफल रहेको निगमको उक्त जग्गामा प्रधान कार्यालय निर्माण गर्न शनिबार भूमि पूजन कार्य गरिएको छ ।निगमका प्रवक्ता रमेश पौडेलका अनुसार निर्माण, स्वामित्व, सञ्चालन र हस्तान्तरण (बुट) मोडलमा मुख्यालय सिनामङ्गलमा सार्ने योजना अनुसार शुक्रबार भूमि पूजन गरिएको हो । उहाँले भन्नुभयो, “प्रधान कार्यालय सिनामङ्गलमा सार्ने विषयमा विभिन्न समयमा छलफल, नीतिगत निर्णय र विस्तृत परियोजना प्रतिवदेन तयार भएपनि निर्माणको चरणमा जान सकेको थिएन । भूमि पूजन भएसँगै यसको निर्माण प्रक्रियाका लागि लगानी, लागत, बोलपत्रलगायतका प्रक्रिया अघि बढ्ने छ ।”इन फ्लाइट किचनसहितको भवन निर्माणका लागि निगम व्यवस्थापनको निर्णयपछि भूमि पूजन भएको हो । हाल मुख्यालय रहेको न्युरोडको भवन के गर्ने भन्नेबारेमा थप छलफल अघि बढ्ने उहाँले बताउनुभयो ।हाल निगमले त्रिभुवन अन्तर्राष्ट्रिय विमानस्थलभित्रका संरचना प्रयोगमा ठुलो रकम भाडाबापत तिर्दै आएको छ । नयाँ भवन निर्माणपछि तिर्दै आएको भाडाबापतको वार्षिक करोडौँ रकम बच्ने र मुख्यालयको केही स्थान भाडामा दिएर थप आम्दानी गर्न सकिने उहाँले बताउनुभयो । त्यस्तै हाल मुख्यालय रहेको न्युरोडको भवन व्यापारिक प्रयोजनमा दिएर त्यसबाट समेत आम्दानी हुने उहाँको भनाइ छ ।निगम कर्मचारी सङ्घका उपाध्यक्ष ऋषिकेश पन्थीले सिनामङ्गलको जमिन अतिक्रमण भइरहेकाले मुख्यालय बनाउने तयारी भएको बताउनुभयो । उहाँका अनुसार सिनामङ्गलमा मुख्यालय निर्माणका लागि यसअघि विसं २०६१ मा पहिलो पटक विस्तृत परियोजना प्रतिवदेन तयार पारिएको थियो तर काम अघि बढेन । त्यस्तै विसं. २०६३ मा दोस्रो पटक विस्तृत परियोजना प्रतिवदेन तयार पारिएको थियो । उक्त प्रतिवेदनमाथि पनि थुप्रै अध्ययन, बहस र छलफल भए पनि निचोड आउन नसकेपछि काम अघि बढ्न नसकेको उहाँको भनाइ छ । अहिले विसं २०६६ मा बनेको विस्तृत परियोजना प्रतिवदेनका आधारमा भवन निर्माण प्रक्रिया अघि बढेको उहाँले जानकारी दिनुभयो ।निगमले यसअघि विसं २०७३ मा पनि न्युरोडको मुख्यालय भत्काई आधुनिक कम्प्लेक्स बनाउने नीतिगत निर्णय गरेको थियो । उक्त समयमा अहिलेको भवन भत्काएर व्यापारिक प्रयोजनको भवन बनाउने र मुख्यालय सिनामङ्गल सार्ने निगमको व्यवस्थापनले निर्णय गरेको थियो । हाल मुख्यालय भवन १४ रोपनी सात आना एक पैसा एक दाम क्षेत्रफलमा रहेको छ ।विसं २०१५ मा शाही नेपाल वायुसेवा निगम (आरएनएसी) का रूपमा स्थापित निगमसँग हाल काठमाडौँ, मोरङ, बाँके, मुस्ताङ, कास्की, दाङ, रुपन्देही, सुर्खेत, गोरखा, सङ्खुवासभा, कञ्चनपुर, कैलाली, पर्सा, जुम्ला, खोटाङ, हुम्ला र बैतडी गरेर २३ ठाउँमो जग्गाजमिन र भवन छ । निगमको सबैभन्दा धेरै जग्गा बाँकेका तीन ठाउँमा नौ बिघाभन्दा बढी छ । बाँके, विराटनगर र पोखरालगायतका ठाउँबाट निगमले वार्षिक लाखौँ रकम भाडाबापत उठाउँदै आएको छ ।   